Premis Municipals Escolars a l’ Excel·lència Acadèmica i a l’ Esforç i Superació Personal del Curs 2021-2022
Jue, 26/05/2022 - 21:47

L'Àrea d'Educació de l'Ajuntament d'Alcàsser convoca els  PREMIS MUNICIPALS ESCOLARS A L’EXCEL·LÈNCIA ACADÈMICA I A L’ESFORÇ I SUPERACIÓ PERSONAL DEL CURS 2021-2022 amb la finalitat de posar en valorpúblicament tant l’excel·lència acadèmica,  com l'esforç, constància i superació personal demostrats per alumnat d’Alcàsser que cursa estudis d’ESO i Batxillerat.

BASES DELS PREMIS MUNICIPALS ESCOLARS A L’EXCEL·LÈNCIA ACADÈMICA I A L’ESFORÇ I SUPERACIÓ PERSONAL DEL CURS 2021-2022

1\. Objecte:

Aquests reconeixements tenen la finalitat de posar en valor públicament tant l’excel·lència acadèmica, com l'esforç, constància i superació personal demostrats per alumnat d’Alcàsser que cursa estudis d’ESO i Batxillerat.

2\. Participants:

Alumnat d’ESO, Batxillerat o PFQB matriculat en els centres de la localitat o amb residència a Alcàsser.

3\. Dotació:

Els premis consistiran en un diploma acreditatiu i un lot de llibres i es lliuraran en acte públic.

4\. Categories:

A) ALUMNAT MATRICULAT ALS CENTRES DE LA LOCALITAT.

PREMIS BATXILLERAT:

a)  Dos premis d’excel·lència acadèmica als millors expedients del curs 2021-2022.

b)  Dos premis a l’ esforç, constància i superació personal del curs 2021-2022.

PREMIS D’ESO:

c) Quatre premis als millors expedients del curs 2021-2022, dos per cada centre d’ESO de la localitat.

a) Quatre premis a l’ esforç, constància i superació personal del curs 2021-2022, dos per cada centre d’ESO de la localitat.

PREMIS PFQB:

Dos premis als millors expedients acadèmics de fi de curs 2022-2023 o a l’esforç i superació personal.

Els Equips Docents de l’IES d’Alcàsser, del Col·legi Stm. Crist de la Fe i del PFQB, seran els encarregats de fer la proposta a l’àrea d’Educació de l’Ajuntament, d’acord amb els expedients acadèmics, o als mèrits d’esforç i de superació personal de l’alumnat proposat.

BASES DELS PREMIS MUNICIPALS ESCOLARS A L’EXCEL·LÈNCIA ACADÈMICA I A L’ESFORÇ I SUPERACIÓ PERSONAL DEL CURS 2021-2022

B) ALUMNAT RESIDENT A ALCÀSSER MATRICULAT EN CENTRES FORA DE LA LOCALITAT.

Dos premis als millors expedients acadèmics de final de curs 2021-2022 d’alumnat d’ESO o Batxillerat amb residència a Alcàsser.

En aquest cas les famílies presentaran a l’Ajuntament per registre d’entrada una còpia de les qualificacions finals del curs 2021-2022 d’alumnat que curse ESO o Batxillerat, sent valorats pel Departament d’Educació els dos millors expedients dels presentats fins al dia 15 de juny de 2022.

5\. Partida pressupostària.

La partida pressupostària és la 3260 48100, premis i beques investigació, dotada amb un total de 1000 euros.

6\. Lliurament dels premis.

Els premis escolars 2021-2022, seran lliurats en acte públic en dia i hora que s’informarà als centres educatius i a les famílies de l’alumnat.